איוואן ירמצ'וק

איוואן איוואנוביץ' ירמצ'וק (באוקראינית: Іва́н Іва́нович Яремчу́к; נולד ב-19 במרץ 1962 בעיירה וליקי ביצ'קיב שבזקרפטיה) הוא כדורגלן עבר סובייטי-אוקראיני ששיחק בעמדת הקשר, בין השאר, בדינמו קייב ובנבחרת ברית המועצות.

קריירה
ירמצ'וק גדל בפנימיית הכדורגל של מועדון הכדורגל דינמו קייב. בשנת 1979, בהיותו בן 17, התקבל לסגל הקבוצה הבוגרת של דניפרו צ'רקאסי (ששיחקה אז בליגה הסובייטית השנייה). לאחר 3 שנים בקבוצה עבר לקייב - לקבוצת צסק"א קייב. כעבור שנה - חתם בקבוצת הפאר הסובייטית דינמו קייב, במדיה שיחק חמש שנים. הוא זכה ביחד עם דינמו בשלוש אליפויות, בשלושה גביעים ובגביע אירופה למחזיקות גביע.

בשנת 1990 עזב ירמצ'וק את דינמו ועבר לגרמניה. הוא שיחק בקבוצת בלאו וייס מהליגה הנמוכה ובהמשך חתם בקבוצת הרטה ברלין. פציעה קשה באחד ממשחקי האימון מנעה ממנו להשתתף במשחקי הליגה. בשנת 1993 החוזה שלו עם הרטה בוטל. ירמצ'וק נסע לרוסיה, שם שיחק כמה חודשים בקבוצת קאמאז נאברז'ניה צ'לני. הקבוצה נקלעה לקשיים כלכליים וירמצ'וק עזב אותה.

בשנת 1994 הגיע ירמצ'וק לישראל, בעקבות הצעה שקיבל מעירוני ראשון לציון. הוא השתלב טוב בקבוצה והפך לאחד מכוכביה בעונת 1994/1995, אבל אולץ לעזוב את ישראל לאחר שהתקבלה נגדו תלונה על הטרדה מינית.

בשלוש שנים הבאות החליף ירמצ'וק חמש קבוצות עד שפרש ממשחק פעיל בשנת 1998.

נבחרות
בשנת 1985 זומן ירמצ'וק לסגל של נבחרת ברית המועצות. ב-23 באפריל 1986 הוא ערך את הופעת הבכורה שלו במדי הנבחרת, במשחק ידידות מול . ירמצ'וק היה בסגל הנבחרת למונדיאל 1986. הוא שותף בשלושה מתוך ארבעת משחקי הנבחרת בטורניר והבקיע שער אחד (במשחק מול נבחרת הונגריה). בשנת 1988 היה מועמד לסגל הנבחרת ליורו 1988, אך שלושה חודשים לפני הטורניר שבר את ידו והחמיץ את הטורניר. לקראת מונדיאל 1990 הוא שוב זומן לנבחרת, ולקח חלק בטורניר בשני משחקים, מול נבחרות רומניה וקמרון. בסך הכל ערך 18 הופעות בנבחרת עד שנת 1990, בהן כבש שני שערים.

תארים
 גביע אירופה למחזיקות גביע: 1986
 אליפויות הליגה הסובייטית : 1985, 1986, 1990
 הגביע הסובייטי: 1985, 1987, 1990

קישורים חיצוניים

הערות שוליים

כדורגלנים סובייטים
כדורגלנים אוקראינים
קשרי כדורגל סובייטים
קשרי כדורגל אוקראינים
כדורגלני צסק"א קייב
כדורגלני דינמו קייב
כדורגלני הרטה ברלין
כדורגלני קאמאז נאברז'ניה צ'לני
כדורגלני הפועל ראשון לציון
כדורגלני בוהמיאנס 1905
כדורגלני וורסקלה פולטבה
כדורגלני נבחרת ברית המועצות
כדורגלנים זרים בישראל
כדורגלני מונדיאל 1986
כדורגלני מונדיאל 1990
אוקראינים שנולדו ב-1962